Ritratt: Miguela Xuereb .td_uid_2_615ac659e3b8c_rand.td-a-rec-img{text-align:left}.td_uid_2_615ac659e3b8c_rand.td-a-rec-img img{margin:0 auto 0 0} Fis-settur tat-turiżmu hemm bżonn pjanijiet qosra, tan-nofs u twal li jagħfsu fuq il-kwalità li tista' toffri Malta. Dan qalu l-Kap tal-Oppożizzjoni u tal-Partit Nazzjonalista Bernard Grech waqt li kien qed jindirizza laqgħa li saret mal-Assoċċjazzjoni tal-lukandi u ristoranti Maltin, l-MHRA u li fiha ġie ppreżentat bid-dokument ta' qabel il-baġit. Grech spjega kif Malta ma tistax tibqa' tbiddel b'mod radikali l-pjanijiet u li hemm bżonn "li ma nibqgħux inħallu l-estetika u l-ambjent ta' pajjizna jitkissru bil-mod kif qed jitkisru." Bernard Grech, waqt il-laqgħa semma wkoll il-proposti tal-PN, 2 + 8 li ppreżenta aktar kmieni din is-sena kollha intiżi biex jerġgħu jagħtu l-ispinta lis-settur tat-turiżmu. Filmat: Il-PN jipproponi ċentri tal-ittestjar għall-COVID-19 bla ħlas għat-turisti Waqt l-istess laqgħa, Tony Zahra, il-President tal-MHRA qal li t-turizmu qatt ma ra kollass daqshekk kbir u semma kif b'hekk hemm bżonn ta' pjan fit-tul li jkun sostenibbli. Spjega wkoll li l-proposti tal-MHRA għat-turiżmu huma mibnija fuq tliet pilastri: Il-poplu, il-pjaneta u l-prosperità u spjega kif fejn jidħol it-turiżmu Malta trid tħares lil hinn mill-ħames snin li ġejjin.​ Għal din il-laqgħa, il-Kap tal-Partit Nazzjonaista kien akkumpanjat ukoll mid-deputati, Mario Demarco, u Claudio Grech u l-kandidat għall-elezzjoni ġenerali Joe Giglio. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_615ac659e434e_rand.td-a-rec-img{text-align:left}.td_uid_3_615ac659e434e_rand.td-a-rec-img img{margin:0 auto 0 0}